1999/868/EY: Komission päätös, tehty 30 päivänä marraskuuta 1999, eräistä Newcastlen tautiin liittyvistä suojatoimenpiteistä Australiassa tehdyn päätöksen 1999/549/EY muuttamisesta (tiedoksiannettu numerolla K(1999) 3984) (ETA:n kannalta merkityksellinen teksti)



Virallinen lehti nro L 334 , 28/12/1999 s. 0051 - 0052



KOMISSION PÄÄTÖS, tehty 30 päivänä marraskuuta 1999, eräistä Newcastlen tautiin liittyvistä suojatoimenpiteistä Australiassa tehdyn päätöksen 1999/549/EY muuttamisesta (tiedoksiannettu numerolla K(1999) 3984) (ETA:n kannalta merkityksellinen teksti) (1999/868/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(1) ja erityisesti sen 22 artiklan 6 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(2), sellaisena kuin se on viimeksi muutettuna neuvoston direktiivillä 96/43/EY(3), ja erityisesti sen 18 artiklan 7 kohdan, sekä katsoo seuraavaa: 1) Newcastlen taudin puhjettua New South Walesin osavaltiossa Australiassa komissio teki 19 päivänä heinäkuuta 1999 päätöksen 1999/549/EY(4) eräistä Newcastlen tautiin liittyvistä suojatoimenpiteistä Australiassa. Tällä päätöksellä keskeytetään elävien lintujen, siitosmunien, tuoreen siipikarjanlihan sekä tarhattujen ja luonnonvaraisten riistalintujen lihan tuonti kyseiseltä alueelta 1 päivään joulukuuta 1999. 2) Päätöksen 1999/549/EY tekemisen jälkeen Australia on ilmoittanut Newcastlen taudin uudesta esiintymisestä Sydneyn alueella New South Walesin osavaltiossa. 3) Australia on aloittanut New South Walesin kyseisellä alueella Newcastlen taudin serologisen valvontaohjelman, jonka tulosten on määrä olla saatavilla vuoden 2000 alkukeväällä. 4) Taudin kehittymisen vuoksi on tarpeen muuttaa päätöksessä 1999/549/EY vahvistettuja suojatoimenpiteitä. 5) Koska Newcastlen taudin ei ole ilmoitettu puhjenneen muualla kuin Sydneyn alueella, erityisten suojatoimenpiteiden soveltamisalue voidaan rajoittaa New South Walesin osavaltion itäiseen osaan. 6) Erityisiä suojatoimenpiteitä sovelletaan siihen asti, kun taudille altistuneelta alueelta saadaan serologisia tietoja. 7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Muutetaan päätöksen 1999/549/EY 5 artikla seuraavasti: korvataan päivämäärä "1 päivään joulukuuta 1999" päivämäärällä "1 päivään toukokuuta 2000". 2. Korvataan liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä marraskuuta 1999. Komission puolesta David BYRNE Komission jäsen (1) EYVL L 24, 31.1.1998, s. 9. (2) EYVL L 268, 24.9.1991, s. 56. (3) EYVL L 162, 1.7.1996, s. 1. (4) EYVL L 209, 7.8.1999, s. 36. LIITE Australian alue lukuun ottamatta Newell Highwayn (Brisbanesta Melbourneen) itäpuolella sijaitsevaa New South Walesin osavaltion aluetta.